Jõuluvana tõi Theale jaapani sööginõude komplekti ja sedasi tuli siis täna ka sushi ära proovida.  Alustuseks selgus, et muidu hästivarustatud Stockmannis norisid ei olnudki, kuid riisiäädika ja wasabi pulbri sai sealt kätte küll. Kõige soodsama posu norisid leidsin aga Kristiine Prismast, kust sai valitud ka lõhe, punane mari ja krabipulgaline (krabijalad jäid seekord välja)  Kuna isiklik  Sushisöömise lemmikoht asub TallSinki põhjapoolses linnaosas Stadi, siis sealse eeskuju järgi sai ka maki laadsed asjad kokku keeratud.  Kuigi esimene kord ja käsi omajagu värises, siis pärast äraproovimist tundus, et täitsa maitsvad said, eriti kiitis Thea muna-punase marja oma, kuigi wasabi triibu vedamine läks meelest ning riis tuli pisut kuiv, mis ka nori maitses tunda andid.  Kokkuvõttes oli ülimaitsev õhtupoolik ja ilmselt leiab varsti kordamist.